Wendekarê kursê Quranî yê ke şîyî pîknîk û Royê Mûradî de cuya xo vînî kerde têkişt de  ameyî definkerdene.
Dewa Beşçatak a pabesteya qezaya Malazgirtî ya  Mûşî de 4 wendekarê kursê Quranî Mûhammet Demîr (12), Îlhamî Demîrbîlek (11), Rohat Bûrûkanli (12) û Tamer Guven (10) yê ke hetê îmamê kursê Quranî ra ameyî berdene bi pîknîk û seba honikbîyayîşî kewtî awa Royê Mûradî û xeniqîyayî, meyîtê înan dewe de têkişt de ameyî definkerdene. Boran Yildirimo (12) ke awe ra birîndar ame xelisnayene Neweşxaneyê Dewlete yê Mûşî de yeno dermankerdene.
